
ОПИС И СПЕЦИФИКАЦИЈА ПРЕДМЕТА ЈАВНЕ НАБАВКЕ, УСЛОВИ ИЗВРШЕЊА

Предмет јавне набавке бр. 0028/2021 су услуге стручног надзора над извођењем радова на изградњи брзе саобраћајнице - државног пута IБ реда бр. 21 Нови Сад - Рума („Фрушкогорски коридор“), у свему у складу са Техничким спецификацијама и осталим деловима документације за спровођење предметног поступка јавне набавке која се објављују на Порталу јавних набавки.
ОПИС:
Закључком Владе РС 05 број: 344-2089/2020 од 12.02.2020. године, донетим на иницијативу Коридора Србије,  пројекат изградње „Фрушкогорског коридора“ (брза саобраћајница – државни пут IБ реда бр. 21, Нови Сад – Рума) је препознат као пројекат изградње и реконструкције јавне линијске саобраћајне инфраструктуре од посебног значаја за Републику Србију, а у складу са Законом о посебним поступцима ради реализације пројеката изградње и реконструкције линијских инфраструктурних објеката од посебног значаја за Републику Србију („Сл. гласник РС“ бр. 9/2020). Чланом 1., став 4. тог Закона предвиђено је да се сви поступци који се спроводе у складу са одредбама тог закона сматрају  хитним.
[bookmark: _Hlk75853068][bookmark: _Hlk75852990]Пројекат се реализује на основу Комерцијалног уговора о пројектовању и извођењу радова на изградњи брзе саобраћајнице – државног пута IБ реда бр. 21, Нови Сад – Рума („Фрушкогорски коридор“), који је закључен 06.10.2020. године између Републике Србије коју заступа Влада, као Финансијера, ЈП „Путеви Србије“ као Инвеститора, „Коридори Србије“ д.о.о. Београд, као Наручиоца, и China Road and Bridge Corporation, Zhonglu Plaza, Andingmenwai Dajie C88, Пекинг, НР Кина, као Извођача (у даљем тексту: Комерцијални уговор). Комерцијални уговор упућује на примену FIDIC Услова уговарања за постројења и пројектовање – изградњу, прво издање 1999. године (МЕЂУНАРОДНА ФЕДЕРАЦИЈА КОНСАЛТИНГ ИНЖЕЊЕРА).
Имајући у виду динамику реализације пројекта по Комерцијалном уговору, предметна јавна набавка се спроводи уз примену прописа који се односе на хитност, сходно одредбама чл. 32. до 36. Закона о посебним поступцима ради реализације пројеката изградње и реконструкције линијских инфраструктурних објеката од посебног значаја за Републику Србију.
Предмет јавне набавке су услуге стручног надзора над извођењем радова на изградњи брзе саобраћајнице - државног пута IБ реда бр. 21 Нови Сад - Рума („Фрушкогорски коридор“):
· Деоница 1: Петља „Аутопут Е-75“ – Парагово,
km:6+900,00 – km:17+445,00 „ПП-ДП21“, L = 10,545 km (по Пројектном задатку) 
[km: 6+900,00 - km:18+167,26 „ПДР-ДП21“, L=11,267 km] са планираном трасом Државног пута IIА реда бр. 100 од Жежељевог моста до Петље „Аутопут Е-75“,  km:0+698,11 – km:3+877,04 „ГП-ОП“, (осовина „Жежељ“), L = 3,179 km  (по Пројектном задатку) 
[km 0+698,11 – km 3+428,18 „ПДР-ДП21“, L=2,730km]
· Деоница 2: Парагово – почетак Обилазнице Руме,  
km:17+445,00 – km:34+205,00 „ПП-ДП21“, L = 16,760 km, 
(km: 18+179,57 – km: 34+657,74, L=16,478) 

· Деоница 3: Петља „Каћ“ – Петроварадин (петља „Аутопут Е-75“), 
km:0+000,00 – km:6+900,00 „ПП-ДП21“, L = 6,900 km, 
· Деоница 4: почетак Обилазнице Руме – Петља “Рума”  (Е-70), 
km: 34+205,00 – km: 44+585,00 „ПП-ДП21“, L = 10,38 km 
(km: 34+657,74 – km: 45+178,94, L=10,52km).

Предметне услуге подразумевају вршење стручног надзора у складу са прописима Републике Србије (важећи Закон о планирању и изградњи, пратећа подзаконска регулатива и други релевантни прописи), као и вршење надзорне функције у складу са Комерцијалним уговором вршење функције надзора - Инжењера на пројекту). У случају да неко питање, дефинисано Комерцијалним уговором, није обухваћено домаћим прописима, примениће се међународна процедура/правило наведено у Комерцијалном уговору.

РОК  ПРУЖАЊА УСЛУГА / ПЕРИОД ВАЖЕЊА УГОВОРА:
[bookmark: _Hlk67572075]Период важења уговора одређује се према роковима за реализацију уговорних обавеза од стране изабраног понуђача.
[bookmark: _Hlk75856979][bookmark: _Hlk67572167][bookmark: _Hlk75853138]Рок за извршење предметних услуга je везан за реализацију Комерцијалног уговора и тај рок износи 66 месеци, рачунајући од дана закључења уговора о јавној набавци бр. 0028/2021.
[bookmark: _Hlk75857034]Очекивано време реализације посла по уговору о јавној набавци бр. 0028/2021 укључује вршење стручног надзора у периоду извођења радова по Комерцијалном уговору - 42 месеца, рачунајући од дана закључења уговора, као и пружањe услуга надзора у периоду за пријављивање недостатака - 24 месеца (у складу са Комерцијалним уговором, период за пријављивање недостатака који су последица грешака у пројектовању или извођењу радова износи 2 (две) године, рачунајући од датума издавања Потврде о преузимању радова Наручиоцу).
[bookmark: _Hlk75857056]Обавезе изабраног понуђача као Пружаоца услуга по закљученом уговору трајаће 60 дана дуже од истека рока за пријављивање недостатака, што представља део услуге који је урачунат у укупну уговорену цену. У периоду од 60 (шездесет) дана од истека рока  за пријављивање недостатака за сваку појединачну деоницу Пружалац услуга је дужан да обави све активности у вези са сређивањем и припремом документације надзора за примопредају и у вези са стварањем услова за окончање уговора.   
[bookmark: _Hlk75857181]Продужетак рока за извођење радова по Комерцијалном уговору представљаће разлог за продужетак рока важења уговора о јавној набавци бр. 0028/2021. Поред тога, уговорени рок може бити продужен из објективних разлога који се нису могли предвидети у тренутку објављивања јавног позива за јавну набавку бр. 0028/2021, односно из објективних разлога који су јасно и прецизно одређени у јавном позиву и конкурсној документацији за предметну јавну набавку, у Уговору, односно који су предвиђени посебним прописима, и то како по захтеву Наручиоца, тако и по захтеву Пружаоца услуга као вршиоца стручног надзора, уз поштовање одредби важећег Закона о јавним набавкама. Ти разлози могу бити повезани са изменама прописа, неочекиваним догађајима, мерама и/или актима државне власти, потребом за отклањањем ризика од наступања штете, вишом силом, ванредним околностима, околностима које онемогућавају или битно отежавају испуњење уговорних обавеза, а за које није одговорна страна која захтева продужетак уговореног рока, или другим објективним разлозима на које уговорне стране нису могле да утичу.  

ЦЕНА И ПРЕДВИЂЕНИ НАЧИН ПЛАЋАЊА:
У укупну цену су урачунати сви трошкови извршења услуге у складу са закљученим уговором, трошкови ангажовања радне снаге – кадрова Пружаоца услуга (кључног, некључног и осталог особља Пружаоца услуга), опреме, материјала, трошкови транспорта/превоза, смештаја, комуникације, друштвених обавеза, режијски трошкови, трошкови штампања, трошкови контроле пројектно-техничке документације Извођача радова, трошкови осигурања, трошкови издавања средстава обезбеђења, испитивања и доказивања квалитета, трошкови лабораторије, трошкови заштите у време вршења стручног надзора и сви други зависни трошкови Пружаоца услуга за реализацију обавеза по уговору о јавној набавци.
***

Плаћање по закљученом уговору о јавној набавци ће се вршити на рачун одређен од стране изабраног понуђача као Пружаоца услуга, и то тако што ће Наручилац, у року од највише 45 дана од дана пријема и овере рачуна (фактуре/ситуације за плаћање) Пружаоца услуга код Наручиоца, извршити плаћање на следећи начин:

[bookmark: _Hlk75856547]- ___ % (__________) процената) од укупне уговорене вредности авансно (*у складу са садржином прихваћене понуде, максимално 10% од укупно уговорене цене са ПДВ-ом) након достављеног захтева за авансно плаћање и средства обезбеђења за повраћај авансног плаћања (ниједан износ не може бити исплаћен пре достављања траженог средства обезбеђења за повраћај авансног плаћања) и друге документације предвиђене уговором; правдање аванса до окончања реализације овог Уговора вршиће се умањењем износа за плаћање по рачунима (ситуацијама) испостављеним у складу са одредбама уговора (умањење у вредности од најмање 15%  укупно исплаћеног аванса), све до правдања пуног износа плаћеног аванса;
[bookmark: _Hlk75856583]Износ аванса, чије правдање је предвиђено на напред описани начин, улази у укупну уговорену цену.

Уговоренa ценa биће плаћена на основу испостављених месечних рачуна (ситуација) које се испостављају за сваки календарски месец,  и то на следећи начин:
1) испостављањем редовних привремених месечних ситуација са обрачунатим једнаким месечним износима према Обрасцу структуре цене из прихваћене понуде, умањењеним за 10%, почевши од прве привремене ситуације, која се испоставља на крају првог месеца рачунајући од дана закључења Уговора. Привремене ситуације се испостављају према ценама датим у Обрасцу структуре цене из прихваћене понуде – према понуђеној цени услуге за период извођења радова (42 месеца) и према понуђеној цени услуге за период за пријављивање недостатака (24 месеца);
По истеку периода за извођење радова (42 месеца) и издавању потврде о преузимању радова, односно по извршењу тог дела услуге, Извршилац има право на исплату вредности умањења од 10% по свим до тада испостављеним ситуацијама, што ће бити исказано и обрачунато у последњој привременој ситуацији за период извођења радова.
2) Окончана ситуација износи 10% од укупне вредности испостављених привремених ситуација за период за пријављивање недостатака (што одговара вредности умањења од 10% по свим испостављеним привременим ситуацијама у периоду за пријављивање недостатака). Извршилац испоставља Окончану ситуацију на исти начин као и све претходне привремене месечна ситуације. Услов за оверу и исплату окончане ситуације за предметну услугу је издавање потврде о пријему по завршетку радова, истеку рока за пријављивање недостатака и спроведеном коначном обрачуну радова.
Имајући у виду да су Комерцијалним уговором дефинисани посебни рокови за сваку од напред наведених деоница на Фрушкогорском коридору, као и да реализација уговора о јавној набавци бр. 0028/2021 пратити динамику реализације Комерцијалног уговора, у случају да након истека рока од 42 месеца од дана закључења уговора о јавној набавци бр. 0028/2021 радови на свим деоницама не буду у целости окончани, односно да период за пријављивање недостатака не почне да тече на свим деоницама у наведеном року, уговорне стране могу приступити закључењу посебног анекса уговора, ради прецизирања начина плаћања у оквиру укупне уговорене цене, односно у оквиру износа до тада неисплаћених средстава укупне уговорене цене.

Рачуни (ситуације за плаћање) за пружене услуге Пружаоца услуга се достављају Наручиоцу на адресу седишта Наручиоца: «Коридори Србије» д.о.о. Београд.
[bookmark: _Hlk82517327]Обавезе плаћања које доспевају у наредној буџетској години биће реализоване највише до износа средстава која ће Наручиоцу за ту намену бити одобрена у тој буџетској години.
Детаљнији захтеви и опис услова плаћања приказани су у Моделу уговора који је саставни део документације која се објављује уз Јавни позив за предметну јавну набавку.

ОСОБЉЕ ПРУЖАОЦА УСЛУГА
Изабрани понуђач као Пружалац услуга  се обавезује да обезбеди кадровски капацитет (кључно техничко особље, не-кључно и остало особље, као и административно особље / административну јединицу) у складу са условима из конкурсне документације, односно према садржини јавног позива и документације за јавну набавку бр. 0028/2021, све према потребама посла, за све време важења уговора. 
Списак лица која ће решењима бити именована за вршиоце стручног надзора, односно за обављање послова по уговору о јавној набавци бр. 0028/2021, као и одговарајући акти о именовању, са доказима о (радном) ангажовању (по основу радног односа или кроз други вид ангажовања у складу са законом), изабрани понуђач као Пружалац услуга  је дужан да достави у року од три дана рачунајући од дана закључења уговора о јавној набавци.
[bookmark: _Hlk75856698]Пружалац услуга је дужан да према потребама посла, односно према потребама реализације пројекта по Комерцијалном уговору, ангажује додатно особље, поред особља за које је конкурсном документацијом за предметну јавну набавку захтевано достављање доказе о испуњености услова / критеријума. Пружалац услуга је дужан да обезбеди перманентну расположивост неопходног броја кадрова одговарајућих квалификација за потребе пружања услуга стручног надзора на реализацији предметног пројекта, у складу са Уговором, Техничким спецификацијама и садржином документације за спровођење јавне набавке бр. 0028/2021.
О евентуалним изменама особља Пружаоца услуга током важења уговора о јавној набавци, Пружалац услуга  мора одмах обавестити Наручиоца, а исте могу бити извршене само на основу писане сагласности Наручиоца. Новоангажована лица морају испуњавати прописане услове за особље Пружаоца услуга, односно услове који су предвиђени документацијом o јавнoj набавци бр. 0028/2021, на основу које се уговор закључује.

Детаљнији захтеви у погледу особља Пружаоца услуга приказани су у Моделу уговора који је саставни део документације која се објављује уз Јавни позив за предметну јавну набавку.

ОБАВЕЗЕ ПРУЖАОЦА УСЛУГА – ПОНУЂАЧА СА КОЈИМ ЋЕ БИТИ ЗАКЉУЧЕН УГОВОР О ЈАВНОЈ НАБАВЦИ
Пружалац услуга  се обавезује:
· [bookmark: _Hlk75857419]да у року од 15 (петнаест) дана од дана закључења уговора преда Наручиоцу средство обезбеђења за испуњење уговорних обавеза и средство обезбеђења за повраћај аванса, у складу са условима из документације за јавну набавку бр. 0028/2021 и уговора о јавној набавци;
· да обезбеди неопходан кадровски капацитет, да достави Списак особља, као и да о свакој промени у саставу особља и/или свакој другој промени која би наступила од тренутка закључења уговора, а могла би бити од значаја и од утицаја на испуњење обавеза преузетих уговором, као и у погледу обавеза које за Пружаоца услуга  произилазе из закона и других прописа, без одлагања обавести Наручиоца и предузме друге активности предвиђене уговором о јавној набавци;
· да благовремено и детаљно проучи Техничке спецификације из документације за предметну јавну набавку, за услуге које ће бити предмет уговора о јавној набавци, као и да од Наручиоца благовремено, писмено, затражи објашњење у вези са недовољно јасним детаљима, у складу са чим је Наручилац дужан да поступи и да у примереном року Пружаоцу услуга, у писаној форми или путем електронске поште, пружи тражено објашњење о Техничким спецификацијама;
· да у року од највише 15 (петнаест) дана од дана закључења уговора достави Наручиоцу доказ (оригинал или оверену фотокопију полисе осигурања) о обезбеђењу осигурања од професионалне одговорности – уколико то није извршено у ранијој фази спровођења поступка јавне набавке, и то на осигурање од последица стручне грешке која настане током обављања послова вршиоца стручног надзора сходно уговору, у складу са важећим Правилником о условима осигурања од професионалне одговорности, као и и полису осигурања запослених од последица несрећног случаја, као и полисе осигурања запослених од последица несрећног случаја; осигурање у наведеном смислу мора бити обезбеђено током читавог периода реализације уговора о јавној набавци;
· да предметне услуге стручног надзора пружа у свему према условима уговора, јавног позива и  документације за јавну набавку на основу које је тај уговор закључен, према правилима струке, техничким нормативима и стандардима, са одговарајућим степеном пажње доброг привредника и доброг стручњака, у складу са законом, подзаконским актима и другим прописима који уређују предметну област, као и у складу са Комерцијалним уговором;
· да сарађује са Наручиоцем, као и са другим субјектима ангажованим на реализацији пројекта изградње брзе саобраћајнице - државног пута IБ реда бр. 21 Нови Сад - Рума („Фрушкогорски коридор“), према потребама посла и под условима и на начин одређен уговором о јавној набавци;
· да, без писане сагласности Наручиоца, током пружања услуга не објављује, нити чини доступним трећим лицима документацију и податке које је добио од Наручиоца ради пружања предметних услуга, било у целини, било у деловима, и да третира као поверљиве све техничке и друге податке везане за Уговор. Сви документи, нацрти и друге информације у вези са Уговором Пружалац услуга је дужан да користи искључиво за извршење уговорних обавеза;
· да преузме потпуну одговорност за извршење уговорних обавеза и квалитет извршене услуге, као и да поступи по евентуалним примедбама Наручиоца и да на начин и у примереном року који одреди Наручилац евентуалне недостатке отклони;
· да се приликом реализације уговора у свему придржава уговорних одредби.

У Техничким спецификацијама, као и у Моделу уговора, који представљају саставне делове документације за јавну набавку бр. 0028/2021 која се објављује на Порталу јавних набавки, детаљно су приказане посебне обавезе и задужења  Пружаоца услуга током реализације уговора о јавној набавци, као и детаљнији захтеви за пружање предметних услуга.

ЛАБОРАТОРИЈА

Пружалац услуга мора током читавог периода реализације уговора о јавној набавци обезбедити ангажовање одговарајуће лабораторије  за коју постоји важећи Сертификат о акредитацији издат од стране Акредитационог тела Србије, којим се потврђује да је акредитован према стандарду SRPS ISO/IEC17025 од стране Акредитационог тела Србије. Сматраће се да одговарајућа акредитација постоји у складу са важећим прописима и у случају акредитације прихватљиве за Акредитационо тело Србије према споразумима са Европском организацијом за акредитацију, Међународном организацијом за акредитацију лабораторија, Међународним форумом за акредитацију, као и билатералним споразумима које је закључило Акредитационо тело Србије. 
У Техничким спецификацијама које представљају саставни  део документације за јавну набавку бр. 0028/2021 која се објављује на Порталу јавних набавки, садржани су подаци о Обиму потребних испитивања контролне акредитоване лабораторије. 
Пружалац услуга је у обавези да обезбеди вршење свих потребних испитивања, сходно захтеваном обиму потребних испитивања контролне акредитоване лабораторије. 

УГОВОРНА КАЗНА:
За случај неиспуњења или неуредног испуњења обавеза Пружаоца услуга по закљученом уговору о јавној набавци, предвиђена је наплата уговорне казне. Услови и начин наплате уговорне казне ближе су одређени у Моделу уговора, који представља саставни део документације за предметну јавну набавку који се објављује  на Порталу јавних набавки.

СРЕДСТВА ОБЕЗБЕЂЕЊА 
Као средства обезбеђења предвиђене су гаранције банке (или међународе финансијске институције, или другог одговарајућег финансијског субјекта), и то:
1. гаранција банке за озбиљност понуде;
2. гаранција банке за повраћај аванса;
3. гаранција банке за испуњење уговорних обавеза.
Банкарске гаранције могу бити издате у складу са Јединственим једнообразним правилима међународне трговинске коморе за гаранције на први позив (URDG758).

1. ГАРАНЦИЈА БАНКЕ ЗА ОЗБИЉНОСТ ПОНУДЕ

Понуђач је дужан да у понуди (односно уз понуду, под условима и на начин ближе описан у Упутству понуђачима како да сачине понуду, односно у документацији за предметну јавну набавку која се објављује на Порталу јавних набавки) достави средство финансијског обезбеђења за озбиљност понуде и то банкарску гаранцију за озбиљност понуде, неопозиву, безусловну и плативу на први позив, са роком трајања не краћим од рока важења понуде у висини од 1% од понуђене цене без ПДВ-а. 
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова или друге њене битне елементе. Понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

Наручилац ће банкарску гаранцију за озбиљност понуде активирати уколико понуђач:
- одустане од своје понуде у року важења понуде, 
- не достави доказе о испуњености критеријума за квалитативни избор привредног субјекта у складу са чланом 119. Закона о јавним набавкама,
- неосновано одбије да закључи уговор о јавној набавци, или 
- не достави средство обезбеђења за извршење уговора о јавној набавци и/или за повраћај аванса у складу са условима уговора (приказано у Моделу уговора).
Банкарска гаранција ће се сматрати неисправном (неприхватљивом за Наручиоца) уколико не садржи све претходно наведене елементе.
У случају продужетка рока важења понуде, у складу са одредбама члана 137. Закона о јавним набавкама, рок важења гаранције банке за озбиљност понуде мора бити продужен у одговарајућем трајању.
Изабраном понуђачу банкарска гаранција за озбиљност понуде ће бити враћена по закљученом уговору о јавној набавци, у року од пет дана од дана достављања писменог захтева за повраћај исте, а након достављања банкарске гаранције за извршење уговорних обавеза и банкарске гаранције за повраћај аванса.
Понуђачима чија понуда не буде изабрана као најповољнија, банкарске гаранције за озбиљност понуде ће бити враћене по закљученом уговору о јавној набавци и достављању средстава обезбеђења за извршење уговорних обавеза и за повраћај аванса од стране изабраног понуђача, у року од пет дана од дана достављања писменог захтева за повраћај гаранција банке за озбиљност понуде.
****
Понуђач је дужан да уз понуду достави обавезујућа писма о намерама банке за издавање банкарских гаранција - оригинал, које морају бити неопозиве, без права на приговор, безусловне и плативе на први позив и то:
а) Писмо о намерама банке за издавање банкарске гаранције за повраћај аванса у висини траженог аванса са ПДВ-ом и са роком важења најмање 60 дана дужим од истека рока за завршетак услуге.
б) Писмо о намерама банке за издавање банкарске гаранције за добро извршење посла (за испуњење уговорних обавеза) у износу од 5% од вредности уговора без ПДВ и са роком важења најмање 60 дана дужим од истека рока за завршетак услуге.

	Средство обезбеђења за озбиљност понуде и писма о намерама банке за издавање банкарских гаранција - оригинали за добро извршење посла (за испуњење уговорних обавеза) и за повраћај авансног плаћања достављају се наручиоцу на адресу седишта (Коридори Србије д.о.о. Београд, Краља Петра бр. 21, 11000 Београд) до дана и времена предвиђеног за достављање понуда, са назнаком: ,,Средство обезбеђења уз понуду за јавну набавку број 0028/2021 - јавна набавка услуга стручног надзора над извођењем радова на изградњи брзе саобраћајнице - државног пута ИБ реда бр. 21 Нови Сад - Рума („Фрушкогорски коридор“), НЕ ОТВАРАТИ”, у коверти или кутији затвореној на начин да се приликом отварања може са сигурношћу утврдити да се први пут отвара. На полеђини коверте или на кутији навести назив и адресу понуђача.
Наручилац ће, по пријему овог дела понуде који се не доставља електронским путем преко Портала јавних набавки, на коверти, односно кутији у којој се исто налази, обележити време пријема и евидентирати број и датум пријема. Уколико је предметни део понуде достављен непосредно, наручилац ће подносиоцу предати доказ о потврди пријема. У доказу о потврди о пријему наводи се тачно време пријема (датум и сат).

Овде описани део понуде који наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.
Неблаговремено достављен део понуде наручилац ће по окончању предвиђеног поступка вратити неотворен понуђачу, са назнаком да је понуда поднета неблаговремено.






2. ГАРАНЦИЈА БАНКЕ ЗА ПОВРАЋАЈ АВАНСА
Уколико је у прихваћеној понуди захтевана исплата аванса, изабрани понуђач као Пружалац услуга на основу закљученог уговора о јавној набавци бр. 0028/2021 је дужан да у року од највише 15 (петнаест) дана од закључења уговора, уз захтев за уплату аванса (авансну профактуру) достави Наручиоцу банкарску гаранцију за повраћај аванса у висини уговореног аванса са ПДВ-ом и са роком важења најмање 60 дана дужим од истека рока за завршетак услуге, која мора бити безусловна, неопозива, без права на приговор и платива на први позив, а у корист Наручиоца.
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова или друге њене битне елементе. Понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).
Наручилац ће уновчити дато средство обезбеђења за повраћај аванса уколико Пружалац услуга не буде извршавао своје обавезе у роковима и на начин предвиђен уговором, односно уколико употреби аванс за намену која се не односи на трошкове мобилизације везане за услуге или уколико не оправда примљени аванс у року и на начин утврђен Уговором или не одржава гаранцију важећом на начин утврђен Уговором.
У случају продужетка рока важења уговора пре него што дати аванс буде у целости оправдан, Пружалац услуга је дужан да продужи рок важења банкарске гаранције за повраћај аванса, и то најкасније 15 (петнаест) дана пре истека рока важења предметне банкарске гаранције. 
Ако Пружалац услуга, ни после достављене опомене од стране Наручиоца, не продужи рок важења банкарскe гаранцијe за повраћај аванса, Наручилац активира банкарску гаранцију за повраћај аванса и шаље је на наплату пословној банци Пружаоца услуга.
У случају продужетка рока важења банкарске гаранције за повраћај аванса, износ те гаранције се може смањити, уз писану сагласност Наручиоца, сразмерно извршеним услугама и износу у којем је оправдан део примљеног аванса кроз привремене ситуације (испостављене рачуне за плаћање). 

3. [bookmark: _Hlk75858231]ГАРАНЦИЈА БАНКЕ ЗА ИСПУЊЕЊЕ УГОВОРНИХ ОБАВЕЗА

[bookmark: _Hlk75858267]Изабрани понуђач као Пружалац услуга на основу закљученог уговора о јавној набавци бр. 0028/2021 је дужан да у року од највише 15 (петнаест) дана од закључења уговора достави Наручиоцу банкарску гаранцију за испуњење уговорних обавеза, у висини од 5% укупне уговорене цене без ПДВ-а, и са роком важења најмање 60 дана дужим од истека рока за завршетак услуге, која мора бити безусловна, неопозива, без права на приговор и платива на први позив, а у корист Наручиоца.
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова или друге њене битне елементе. Понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).
Наручилац ће уновчити дато средство обезбеђења за испуњење уговорних обавеза уколико Пружалац услуга не буде извршавао своје обавезе у роковима и на начин предвиђен уговором.

У случају продужетка рока важења уговора у складу са условима дефинисаним документацијом за предметну јавну набавку и уговором, Пружалац услуга је дужан да продужи рок важења банкарске гаранције за испуњење уговорних обавеза, и то најкасније 15 (петнаест) дана пре истека рока важења предметне банкарске гаранције.
Ако Пружалац услуга, ни после достављене опомене од стране Наручиоца, не продужи рок важења банкарскe гаранцијe за испуњење уговорних обавеза, Наручилац активира банкарску гаранцију за испуњење уговорних обавеза и шаље је на наплату пословној банци Пружаоца услуга.
У случају продужења рока важења банкарске гаранције за испуњење уговорних обавеза, износ те гаранције се не може смањити. 
***
Нереализована средства обезбеђења која се достављају Наручиоцу по закљученом уговору о јавној набавци биће враћена Пружаоцу услуга након реализације уговора о јавној набавци, и то у року од пет дана од дана достављања Наручиоцу писаног захтева за повраћај тих средстава обезбеђења.

МОГУЋНОСТ ИЗМЕНА УГОВОРА О ЈАВНОЈ НАБАВЦИ:
Уговорне стране могу приступити изменама Уговора у погледу рокова и/или начина пружања уговорених услуга, као и у погледу уговорене вредности уговорених услуга и/или других елемената уговора, на основу писаног споразума у форми анекса уговора, из објективних разлога који се нису могли предвидети у тренутку објављивања jaвног позива за јавну набавку на основу које је закључен уговор, односно из објективних разлога који су јасно и прецизно одређени у јавном позиву и у документацији за предметну јавну набавку, у уговору, односно који су предвиђени посебним прописима, и то како по захтеву Наручиоца, тако и по захтеву Пружаоца услуга, уз поштовање одредби важећег Закона о јавним набавкама, уз посебну напомену да нису могуће измене којима би се променила природа уговора. Ти разлози могу бити повезани са изменама прописа, неочекиваним догађајима, мерама и/или актима државне власти, потребом за отклањањем ризика од наступања штете, вишом силом, ванредним околностима, изменама Комерцијалног уговора, односно променама рокова или других елемената реализације предметног пројекта по Комерцијалном уговору и променама везаним за планиране радове на предметним деоницама, околностима које онемогућавају или битно отежавају испуњење уговорних обавеза, а за које није одговорна страна која захтева измену уговора, или другим објективним разлозима на које уговорне стране нису могле да утичу.  
ПОСЕБНА НАПОМЕНА:
У Техничким спецификацијама, као и у Моделу уговора, који се објављује у оквиру документације за јавну набавку бр. 0028/2021 и чији потписан примерак су понуђачи дужни да доставе у оквиру понуде, садржане су детаљније појединости о природи и карактеристикама предмета набавке, обавезама понуђача (вршиоца стручног надзора – Пружаоца услуга) и другим околностима од значаја за реализацију предметног посла.




Прилог 1

МОДЕЛ ИЗЈАВЕ 
О АНГАЖОВАЊУ ОСОБЉА
Доставити на Меморандуму Понуђача 


ИЗЈАВА
НАЗИВ ПОНУЂАЧА: _______________________________________
(*навести назив и седиште привредног субјекта - понуђача), доставља овај Образац у понуди за јавну набавку услуга стручног надзора над извођењем радова на изградњи брзе саобраћајнице - државног пута IБ реда бр. 21 Нови Сад - Рума („Фрушкогорски коридор“), ЈН бр. 0028/2021. 
БРОЈ ПОНУДЕ: ___________
Изјављујемо да испуњавамо потребне услове за пружање услуга стручног надзора над извођењем радова на изградњи брзе саобраћајнице - државног пута IБ реда бр. 21 Нови Сад - Рума („Фрушкогорски коридор“), ЈН бр. 0028/2021 у погледу ангажовања НЕ-КЉУЧНОГ техничког особља за вршење стручног надзора на изградњи делова објекта за које је прописима захтевана специфична квалификација надзорних органа, и то стручна лица на позицијама и према следећим квалификационим условима:

1. Надзорни орган за тунеле - 2 извршиоца - Лиценца бр. 410 или 310 или лиценце ГИ 04-01.1 или ГП 04-01.

2. Надзорни орган за мостове и инжењерске конструкције - 2 извршиоца - Лиценца бр. 410 или 310 или лиценце ГИ04-01.1 или ГП 04-01.

3.  Надзорни орган за саобраћајнице - 1 извршилац - Лиценца бр. 418 или 415 или 412 или 318 или 315 или 312 или лиценце ГИ 04-03.1 или ГП 04-03 или ГП 04-04.

4.  Надзорни орган за саобраћајну сигнализацију и опрему - 1 извршилац - Лиценца бр. 470 или 370 или лиценце СИ 07-01.1 или СП 07-01.

5.  Надзорни орган за хидротехничке радове - 1 извршилац - Лиценца бр. бр. 414 или 314 или 413 или 313 или лиценцеГИ 04-02.1 или ГП 04-02.

6. Надзорни орган за електроенергетске радове - 1 извршилац - Лиценца ИКС бр.350 или 450 или лиценце ЕИ 05-01.1 или ЕП 05-01.

7.  Надзорни орган за телекомуникационе мреже и системе - 1 извршилац - Лиценца ИКС бр.353 или лиценца ЕП 05-03.

8.  Надзорни орган за геодетске радове - 2 извршиоца - Лиценца бр. 372 или 471 или лиценце ГеИ 08-01.1 или ГеП08-01.

9. Шеф контролне лабораторије - 1 извршилац - Сертификат о завршеној Обуци за познавање захтева и примену стандарда СРПС ИСО/ИЕЦ 17025 - Општи захтеви за компетентност за лабораторије за испитивање и лабораторије за еталонирање.

10.  Координатор за безбедност и здравље на раду за време извођења радова - 1 извршилац - Важећи сертификат у складу са Уредбом о безбедности и здравље на раду на привременим или покретним градилиштима („Службени гласник РС“, бр. 14/09 и 95/10).

Изјављујемо да испуњавамо потребне услове за пружање услуга стручног надзора над извођењем радова на изградњи брзе саобраћајнице - државног пута IБ реда бр. 21 Нови Сад - Рума („Фрушкогорски коридор“), ЈН бр. 0028/2021 у погледу ангажовања НЕ-КЉУЧНОГ техничког особља за вршење контроле пројектно-техничке документације (контроле пројекта за извођење и пројекта изведеног објекта и др.) и то стручна лица на позицијама и према следећим квалификационим условима:
1. Одговорни пројектант саобраћајница - 1 извршилац - Лиценца ИКС бр. 315 или 312 или 318 или лиценце ГП 04-03 илиГП 04-04.

2. Одговорни пројектант грађевинских конструкција - 1 извршилац - Лиценца ИКС бр. 310 или 312 или лиценце ГП 04-01 или ГП 04-04.

3. Одговорни пројектант за тунеле - 1 извршилац - Лиценца ИКС бр. 310 или 312 или лиценце ГП 04-01 или ГП 04-04.

4. Одговорни пројектант саобраћаја и саобраћајне сигнализације - 1 извршилац - Лиценца ИКС бр.370 или лиценцаСП 07-01.

5.  Одговорни пројектант хидротехничких објеката - 1 извршилац - Лиценца ИКС бр. 314 или 313 или лиценца ГП 04-02 .

6.  Одговорни пројектант електроенергетских инсталација - 1 извршилац - Лиценца ИКС бр.350 или лиценца ЕП 05-01.

7.  Одговорни пројектант телекомуникационих мрежа и система - 1 извршилац - Лиценца ИКС бр.353 или лиценца ЕП05-03.

8.  Одговорни пројектант геодетских пројеката - 1 извршилац - Лиценца ИКС бр. 372 или лиценца ГеП 08-01.

9. Одговорни пројектант на изради геотехничких и инжењерско-геолошких подлога - 1 извршилац - Лиценца ИКСбр.391 или 491 или лиценце ГтП 10-01 или ГТИ 10-01.1


Под материјалном и кривичном одговорношћу изјављујемо да ћемо, уколико у предметном поступку будемо изабрани за извршење предметних услуга, у складу са условима закљученог уговора, према потребама посла, односно према потребама реализације пројекта по Комерцијалном уговору о пројектовању и извођењу радова на изградњи брзе саобраћајнице – државног пута IБ реда бр. 21, Нови Сад – Рума („Фрушкогорски коридор“), обезбедити ангажовање потребног особља, као и перманентну расположивост неопходног броја кадрова одговарајућих квалификација за потребе пружања услуга стручног надзора на реализацији предметног пројекта, у складу са Уговором, Техничким спецификацијама и садржином документације за спровођење јавне набавке бр. 0028/2021.

Место: __________                                                                                          Понуђач:

Датум: ____________                                                                        _________________

